Hvis der blot skal køre almindelige biler i din indkørsel, så er 6 cm tykke belægningssten / fliser nok. Skal indkørslen bruges til tungere køretøjer, skal du anvende tykkere belægningssten / fliser.
Når du overvejer hvilke belægningssten eller fliser du vil anvende, kan det være fornuftigt at se sig grundigt omkring. Gå f.eks. en tur gennem et nybyggerområde og se de forskellige typer der anvendes.
Indenfor belægning findes der 3 typer sten:
Type A: Har evnen til at låse sig fast i alle retninger. Disse afhjælper udskridninger, men udseendet behager ikke alle.
Type B: Kan låse sig i en enkelt retning.
Type C: Kan ikke låse sig i nogen retning.